laion/Wikipedia-Exotic huggingface dataset:
მთის ტაპირი

მთის ტაპირი — ძუძუმწოვარი ცხოველი ტაპირისებრთა ოჯახისა. მოიცავს 5 ქვესახეობას. არის სიდიდით მეოთხე სახეობა ხუთი სახეობის ტაპირს შორის. სახეობა შესულია IUCN-ის წითელ წიგნში 1996 წლიდან. სახეობა აღმოჩენილი იქნა კოლუმბიისა და ეკვადორის მთებში, ამ მთების სიმაღლე იყო 2000-დან 4300-მდე მეტრამდე. მთის ტაპირები არიან შავები ან მუქი ყავისფერები. მდედრობითი სქესის ტაპირები იწონიან 25-დან 100 კილოგრამამდე. ისინი მამალ ტაპირებზე მსუქნები არიან. ახალდაბადებული ტაპირი იწონის 5.4 კილოგრამიდან 6.2 კილოგრამამდე. სხვა ტაპირების მსგავსად მათაც აქვთ პატარა კუდები და გრძელი ხორთუმები. მტაცებელთაგან ეს სახეობა პუმების, სათვალიანი დათვებისა და იაგუარების მსხვერპლი ხდება. მამალი ტაპირის მძუნაობა გრძელდება 30 დღის განმავლობაში. მათი საკვებია მცენარეები. მთის ტაპირი მთის ტაპირი ვიკისახეობები
მალაიური ტაპირი

მალაიური ტაპირი, ასევე ცნობილია როგორც აზიური ტაპირი — ოთხი ყველაზე დიდი ტაპირის სახეობიდან ერთ-ერთი. მალაიური ტაპირი გავრცელებულია აზიაში. იზრდება 1.8-დან 2.5 მეტრამდე. Ultimateungulate T Animal Diversity Web Tapirus indicus Animalinfo.org
ადაფაზარი

ადაფაზარი (თურქ. Adapazari) — ქალაქი თურქეთში, საქარიის პროვინციაში. ქალაქის მოსახლეობა 2008 წლის მონაცემებით 391 102 მცხოვრებს შეადგენდა. ადაფაზარში მდებარეობს საავტომობილო ფირმა ტოიოტას ქარხანა. ქალაქში დაიბადა ცნობილი თურქი ფეხბურთელი ჰაქან შუქური. ქართული საბჭოთა ენციკლოპედია, ტ. 1, თბ., 1975. — გვ. 86. ვიკისაწყობში არის გვერდი თემაზე: ადაფაზარი Provincial governorate official website Municipality official website დაარქივებული 2008-10-04 საიტზე Wayback Machine.
გენუის მეტროპოლიტენი

გენუის მეტროპოლიტენი (იტალ. Metropolitana di Genova) — გენუის მსუბუქი მეტრო შემდგარი 1 ხაზისგან, რომელიც აკავშირებს გენუის ცენტრს რივაროლოსთან და ქალაქის ცენტრის ჩრ.-დას. ნაწილს. დღესდღეობით ემსახურება კომპანია Azienda Mobilità e Trasporti, რომელიც უზრვენლყოფს სრულიად საქალაქო ტრანსპორტს გენუაში. ხაზების საერთო სიგრძეა 7,1 კმ.. მეტრო გაიხსნა 1990 წ.-ს ფეხბურთის მსოფლიო ჩემპიონატისთვის. ამჟამად მოქმედი სადგურები: Brin-Certosa Dinegro Principe Darsena San Giorgio-Caricamento Sant’Agostino-Sarzano De Ferrari Brignole დღესდღეობით დაგეგმარების პროცესშია 2 სადგური Corvetto-Acquasola და Brignole. სამუშაოების დასრულება მოსალოდნელია 2011 წლისთვის. ბოლო სადგური უნდა გახდეს Brignol. ამასთან, იგეგმება ხაზის გაფართოება სადგურ Brin-დან Val Polcevera-მდე და ორი კვანძის გაყვანა Brignole-დან San Martino-ს საავადმყოფომდე და სტადიონ Luigi Ferraris-ამდე. მეტროპოლიტენების სია
ტურინის მეტროპოლიტენი

ტურინის მეტროპოლიტენი — მე-6 მეტროპოლიტენი იტალიაში რომის, მილანის, ნეაპოლის, კატანიის, გენუის შემდეგ. გაიხსნა 2006 წლის 4 თებერვალს. თავდაპირველად შედგებოდა 1 ხაზისგან, რომლის ბაზასაც წარმოადგენდა ავტომატური სისტემა VAL. იგი იწყება ქალაქის ცენტრში რკინიგზის მთავარ სადგურზე ”პორტა ნუოვა”, გადაკვეთს ქალაქის ცენტრს სადგურ ”პორტა სუზას” გავლით და გრძელდება დასავლეთით Collegno-მდე. ტიპური სადგური 19 მ. სიგანით და 60 მ. სიგრძით, მდებარეობს საშუალო სიღრმეზე 16 მ.-ზე. პლატფორმებს გზებისგან აცილებს ბადისებრი კარები. მიუხედავად იმისა, რომ სადგურები ღია მეთოდებით შენდებოდა, გამავალი გვირაბები ჭაბურღილებით გაითხარა (7,8 მ. დიამეტრით). სამუშაო განრიგი: 04:45 — 24:00. პიკის საათებში მატარებლები 2 წუთიანი ინტერვალებით მოძრაობენ, დანარჩენ დროს კი — 4-6 წთ. 2001 წლის ოქტომბერში 23 მატარებლის შეკვეთა ჰქონდა Siemens-ს და ავსტრიაში ააწყვეს. 28 შემადგენელი VAL ფორმირებული 4 ვაგონად სიგანით 2,08 მ., თითოეული მატარებლის სიგრძე კი - 52 მ. იყო. 4 თებერვალი 2006: «XVIII დიჩემბრე» — «ფერმი» (7,5 კმ.) 5 ოქტომბერი 2007: «XVIII დიჩემბრე» — «პორტა ნუოვა» (2,1 კმ.) მეტროპოლიტენების სია
თურქეთის სახალხო რესპუბლიკური პარტია

თურქეთის სახალხო რესპუბლიკური პარტია (თურქ. Cumhuriyet Halk Partisi) — პოლიტიკური პარტია თურქეთის რესპუბლიკაში. უჭირავს მემარცხენე-ცენტრისტული პოზიცია. დაარსდა სივასის კონფერენციაზე, როგორც ანატოლიაში საბერძნეთის შემოჭრის მოწინააღმდეგეთა კავშირი. 1923 წლის 9 სექტემბერს სახალხო პარტია ოფიციალურად ჩამოყალიბდა როგორც პოლიტიკური ორგანიზაცია, ხოლო თურქეთში რესპუბლიკის დამყარების შემდეგ 1924 წლის 10 ნოემბერს ეწოდა სახალხო რესპუბლიკური პარტია. 2007 წლის საპარლამენტო არჩევნებში მემარცხენე დემოკრატიულ პარტიასთან კოალიციაში მიიღო ხმების 22 % და 112 ადგილი თურქეთის პარლამენტში. ქემალ ათათურქი დამაარსებელი (1919–1938) ისმეთ ინენიუ – (1938–1972) ბიულენთ ეჯევითი – (1972–1980) დენიზ ბაიკალი – (1992–1995) ჰიქმეთ ჩეთინი – (1995) დენიზ ბაიკალი –(1995–1999) ალთან ეიმელი – (1999–2000) დენიზ ბაიკალი –(2000–2010) ქემალ ქილიჩდაროღლუ –(2010–დღემდე) სრპ–ის საიტი (თურქულ ენაზე) დაარქივებული 2011-02-24 საიტზე Wayback Machine.
როტერდამის მეტროპოლიტენი

როტერდამის მეტროპოლიტენი (ნიდერლ. Rotterdamse metro) — ბენილუქსის უმსხვილესი და უძველესი მეტროპოლიტენი. პირველი ხაზი გაიხსნა 1968 წლის 9 თებერვალს, პრინცესა ბეატრიქსისა და მისი მეუღლის, პრინც კლაუსის, მიერ. ქსელის სიგრძე (თუ არ ჩავთვლით ხაზ RandstadRail-ს, როტერდამის და ჰააგის მაკავშირებელს) შეადგენს 55,3 კმ.-ს, რომელთაგან 15,3 კმ. მიწისქვეშ, 8,5 კმ. კი — ესტაკადებზე. ქსელი შედგება 2 ხაზისგან: ერაზმუსლეი (ნიდერ. Erasmuslijn, სქემაზე აღნიშნულია ლურჯი ფერით). მეტროპოლიტენების სია www.ret.nl დაარქივებული 2012-10-10 საიტზე Wayback Machine. ვიკისაწყობში არის გვერდი თემაზე: როტერდამის მეტროპოლიტენი
ფერდინანდ I დიდი

ფერდინანდ I დიდი (1016 ან 1018 — გ. 27 დეკემბერი, 1065, ლეონი) — მეფე კასტილიისა 1035 წლიდან, კასტილიისა და ლეონის სამეფოსი — 1037 წლიდან. ლეონი შემოიერთა მეფე ბერმუდო III–ის სიკვდილის (1037) შემდეგ, რომლის დაც ფერდინანდ I-ის ცოლი იყო. არაბებს წაართვა უზარმაზარი ტერიტორიები. ტოლედოს, ბადახოსის, სარაგოსისა და სევილიის ამირები აიძულა მისი ვასალები გამხდარიყვნენ. მეფობის დასასრულისათვის ფერდინანდს ეკუთვნოდა თითქმის მთელი პირენეის ნახევარკუნძული. მისი სიკვდილის შემდეგ, ანდერძის თანახმად სახელმწიფო გაიყო მისმა 3 ვაჟმა და 2 ქალიშვილმა. García Gallo, Alfonso. "El imperio medieval español". Arbor, 4,11 (1945): 199–228. [Reprinted in Historia de España, Florentino Pérez Embid, ed. (Madrid: 1953), 108–43.] López Ortiz, José. "Las ideas imperiales en el medioevo español". Escorial, 6 (1942): 43–70. Martínez Díez, Gonzalo. Sancho III el Mayor: Rey de Pamplona, Rex Ibericus. Madrid: Marcial Pons Historia, 2007. Pérez de Urbel, Justo. "La división del reino por Sancho el Mayor." Hispania, 14, 54 (1954)
სტივ ჯობსი

სტივენ პოლ ჯობსი (ინგლ. Steven Paul Jobs, დ. 24 თებერვალი, 1955, სან-ფრანცისკო — გ. 5 ოქტომბერი, 2011, პალო-ალტო), ცნობილი როგორც სტივ ჯობსი (ინგლ. Steve Jobs) — კომპიუტერული ინდუსტრიის წამყვანი ფიგურა და გამომგონებელი. ის იყო Apple-ის თანადამფუძნებელი, თავმჯდომარე და მთავარი აღმასრულებელი დირექტორი (CEO). 1986–2006 წლებში ის ასევე იყო პიქსარის ანიმაციური სტუდიის აღმასრულებელი დირექტორი. პიქსარის პირველ სრულმეტრაჟიან ფილმზე სათამაშოების ისტორია, მან იმუშავა, როგორც აღმასრულებელმა პროდიუსერმა. როდესაც სტუდია უოლტ დისნეის კომპანიამ შეიძინა 2006 წელს, ჯობსი გახდა დისნეის დირექტორთა საბჭოს წევრი და კომპანიის უმსხვილესი მეწილე. 1976 წელს ეპლის თანადამფუძნებელ, სტივ უოზნიაკთან, ერთად მან პოპულარიზაცია გაუწია პერსონალური კომპიუტერის იდეას Apple II-ით. მოგვიანებით, ის ერთ-ერთი პირველთაგანი იყო, რომელმაც კომერციული პოტენციალი დაინახა გრაფიკულ სამომხმარებლო ინტერფეისსა და თაგუნაში, რომელიც ქსეროქსის პალო-ალტოს კვლევით ცენტრში დამუშავდა, ეს ინოვაციები შემოიტანა ეპლ მაკინტოშის კომპიუტერებში. 1985 წელს ჯობსი Apple-იდან გაათავისუფლეს, რის შემდეგაც მან დააარსა კომპიუტერული კომპანია NeXT. 1996 წელს Apple-ის მიერ NeXT-ის შესყიდვის შემდეგ, ჯობსი დაბრუნდა თავისივე თანადაარსებულ კომპანიაში ამჯერად მთავარი აღმასრულებელი დირექტორის თანამდებობაზე და ეს ადგილი 2011 წლის 24 აგვისტომდე ეკავა. გადადგომიდან რამდენიმე თვეში, 2011 წლის 5 ოქტომბერს, სტივ ჯობსი პანკრეატული სიმსივნისგან გარდაიცვალა 56 წლის ასაკში. ↑ „Steve Jobs, Apple founder, dies“. CNN. October 5, 2011. ციტირების თარიღი: October 5, 2011. ↑ „Apple - Remembering Steve Jobs“. Apple. October 5, 2011. ციტირების თარიღი: October 5, 2011. ↑ Markoff, John (September 1, 1997). „An 'Unknown' Co-Founder Leaves After 20 Years of Glory and Turmoil“. The New York Times. ციტირების თარიღი: August 24, 2011. ↑ „Steve Jobs Resigns as CEO of Apple“ (პრეს-რელიზი). Apple Inc. August 24, 2011. ციტირების თარიღი: August 24, 2011. ↑ Ovide, Shira (August 24, 2011). „Steve Jobs Resigns as Apple CEO“. The Wall Street Journal. ციტირების თარიღი: August 24, 2011. ↑ IMDB, "Toy Story" Credits ↑ The Walt Disney Company — Steve Jobs Biography. Holson, Laura M. (January 25, 2006). „Disney Agrees to Acquire Pixar in a $7.4 Billion Deal“. The New York Times. ციტირების თარიღი: January 17, 2010. „Pixar Becomes Unit of Disney“. The New York Times. Associated Press. May 6, 2006. ციტირების თარიღი: January 17, 2010. ↑ Kahney, Leander (January 6, 2004). „Wired News: We're All Mac Users Now“. Wired News. დაარქივებულია ორიგინალიდან — ივნისი 29, 2012. ციტირების თარიღი: September 20, 2006. ↑ „America's Most Admired Companies: Jobs' journey timeline“. CNNMoney.com. ციტირების თარიღი: May 24, 2010. Jobs and a team of engineers visit Xerox PARC, where they see a demo of mouse and graphical user interface ↑ Vivek Kaul. (May 11, 2009) What Steve Jobs did when he was fired from Apple. DNA (newspaper).
ფერდინანდ IV (კასტილია)

ფერდინანდ IV (დ. 6 დეკემბერი, 1285, სევილია — გ. 7 სექტემბერი, 1312, ხაენი) — კასტილიისა და ლეონის მეფე 1295 წლიდან დედამისს მარია დე მოლინას (1303 წლამდე რეგენტს) ბრძოლა მოუხდა მისი სამეფო უფლებებისათვის კასტილიის წარჩინებულთა წარმომადგენლებთან, რომელთაც მხარს უჭერდნენ დასავლეთ ევროპის მთელი რიგი სახელმწიფოები. არაგონის მეფის დახმარებით წარმატებით ებრძოდა არაბებს. დაიპყრო ციხესიმაგრე გიბრალტარი (1310 წელი). ალხესირასის დასალაშქრავად მიმავალი ხაენში გარდაიცვალა. Ficha genealógica de Fernando IV de Castilla y León en la Fundación Casa Ducal de Medinaceli დაარქივებული 2010-06-21 საიტზე Wayback Machine. Genealogía de Fernando IV el Emplazado, rey de Castilla y León (en inglés) Artículo sobre la muerte del rey Fernando IV en el Diario Benalmádena Digital. 8-9-2008 დაარქივებული 14-12-2015 საიტზე Wayback Machine. Leyenda de Fernando IV el Emplazado, rey de Castilla y León Fernando IV el Emplazado en YouTube ვიკისაწყობში არის გვერდი თემაზე: ფერდინანდ IV (კასტილია)
ოლაფურ რაგნარ გრიმსონი

ოლაფურ რაგნარ გრიმსონი (ისლ. Ólafur Ragnar Grímsson; დ. 14 მაისი 1943) — ისლანდიის მეხუთე პრეზიდენტი (1996 წლის 1 აგვისტოდან 2016 წლის 1 აგვისტომდე). ოლაფურ რაგნარ გრიმსონი დაიბადა 1943 წლის 14 მაისს ისაფიორდურში, დალაქის ოჯახში. მამა გრიმურ ქრისტგეირსსონი (ისლ. Grímur Kristgeirsson), დედა — სვანჰილდურ ოლაფსდოტირ ჰიარტარი. 1962 წელს რეიკიავიკში გიმნაზია დაამთავრა. შემდეგ სასწავლებლად დიდ ბრიტანეთში, მანჩესტერის უნივერსიტეტში გაემგზავრა, სადაც 1965 წელს ეკონომიკისა და პოლიტოლოგიის ბაკალავრის ხარისხი მიიღო. ისლანდიის უნივერსიტეტში პოლიტოლოგიის პროფესორი იყო, მსახურობდა ალთინგის წევრად. გრიმსონის პოლიტიკური კარიერა 1966 წელს დაიწყო ისლანდიურ ახალგაზრდულ ორგანიზაცია "პროგრესულ პარტიებში" შესვლის შემდეგ. 1970 წელი — პოლიტოლოგიის დოქტორი, 1971-1988 წლებში ლექციებს კითხულობდა ისლანდიის უნივერსიტეტში. 1976 წელს მემარცხენე მიმართულების პარტია „სახალხო კავშირის“ წევრი გახდა. პირველი სადეპუტატო მანდატი მან 1978 წელს მიიღო, 1980-1983 წლებში ამავე პარტიის საპარლამენტო ფრაქციას ხელმძღვანელობდა. 1981-1984 წლებში — ევროსაბჭოს საპარლამენტო ასამბლეის წევრია. 1987-1995 წლებში — პარტია „სახალხო კავშირის“ ლიდერია. გრიმსონს პოპულარობა რადიოსა და ტელევიზიაში პოლიტიკურმა გადაცემებმა მოუტანა. იგი სტატიებს წერდა პარტიული ბეჭდვისთვისაც. 1988-1991 წლებში ფინანსთა მინისტრობისას ინფლაციის საგრძნობ დაკლებასა და ეკონომიკურ სტაბილიზაციას მიაღწია. მას ამის გამო „ეკონომიკური სტაბილიზაციის მამა“ უწოდეს. 1996 წლის 26 ივლისს ოლაფურ რაგნარ გრიმსონი ისლანდიის მეხუთე პრეზიდენტად აირჩიეს, სამსახურებრივი მოვალეობის შესრულებას 1 აგვისტოდან შეუდგა. არჩევნებზე პარტია „სახალხო კავშირს“ წარმოადგენდა. მან ხმათა 40.9 % მიიღო. 2000 წლის აგვისტოში ავტომატურად დარჩა პოსტზე სხვა კანდიდატების არარსებობის გამო. კიდევ 4 წლის გასვლის შემდეგ, 2004 წელს, საპრეზიდენტო სავარძლისთვის უკვე ბრძოლა მოუწია, თუმცა, ამჯერადაც მოიგო საპრეზიდენტო არჩევნები 67,5 %-იანი შედეგით და ამგვარად მესამედ იქნა არჩეული. 2008 წელს მორიგ ჯერზე დარჩა პრეზიდენტად სხვა კანდიდატების არარსებობის გამო. ფიცი ბოლოს 2008 წლის 1 აგვისტოს აქვს მიღებული. ისტორიაში პირველ ისლანდიელ პრეზიდენტად შევა, რომელმაც ალთინგის მიერ მიღებულ კანონს ვეტო დაადო. ოლაფურ რაგნარ გრიმსონი ორჯერ იმყოფებოდა ქორწინებაში. თავისი პირველი ცოლი გუდრუნ კატრინ თორბერგსდოტირი 1970-იან წლებში გაიცნო. 1974 წელს მათ ტყუპი ქალიშვილები — დალა და თინა შეეძინათ. გუდრუნ კატრინი ისლანდიაში ერთობ პოპულარული ქალბატონი იყო. მოარული ხმებით, ოლაფურის პრეზიდენტად არჩევა დიდწილად მეუღლის დამსახურებაა. მაგრამ 1998 წელს პრეზიდენტის ოჯახს უბედურება დაატყდა თავს - პირველი ლედი ლეიკემიით გარდაიცვალა. 5 წლის შემდეგ ოლაფურ გრიმსონმა მეორედ დაქორწინება გადაწყვიტა. მისი რჩეული ამჯერად ისრაელიდან ჩამოსული დორით მუსაიეფია. ისლანდიის პრეზიდენტის ოფიციალური საიტი — ოლაფურ რაგნარ გრიმსონი დაარქივებული 2014-12-23 საიტზე Wayback Machine. გადაცემა „48 წუთი“ ისლანდიის პრეზიდენტ ოლაფურ რაგნარ გრიმსონზე. 04.10.2007
კრისტიან ელდიაურნი

კრისტიან ელდიაურნი ან ქრისტიან ელდიაურნი (ისლ. Kristján Eldjárn; დ. 6 დეკემბერი, 1916 — გ. 13 სექტემბერი, 1982) — ისლანდიის მესამე პრეზიდენტი 1968-1980 წლებში. დაიბადა 1916 წლის 6 დეკემბერს. კოპენჰაგენის უნივერსიტეტში სწავლობდა არქეოლოგიას, ასწავლიდა ისლანდიის უნივერსიტეტში. 1957 წელს დოქტორის ხარისხი მიიღო ისლანდიაში კერპთაყვანისმცემლობის შესწავლისთვის. 1947-1968 წლებში ისლანდიის ეროვნული მუზეუმის დირექტორია. 1966-1968 წლებში ისლანდიის ტელევიზიით საგანმანათლებლო გადაცემები მიჰყავდა, სადაც ისტორიული მუზეუმის ექსპონატებს უჩვენებდა და მათ შესახებ ჰყვებოდა ისტორიულ კონტექსტში. ამ გადაცემებმა მაყურებელთა დიდი ყურადღება და სიმპათია დაიმსახურა, ხოლო გადაცემის წამყვანი ქვეყანაში ერთ-ერთ ყველაზე ცნობად სახედ გადაიქცა. 1968 წელს საარჩევნო კამპანია რომ დაიწყო, საგრძნობლად ჩამორჩებოდა თავის მეტოქეს გუნარ ტროდსენს, თუმცა, საბოლოოდ არჩევნები 65,6%-იანი შედეგით მოიგო. 1972-76 წლებში ავტომატურად იქნა ხელახლა არჩეული სხვა კანდიდატების არარსებობის გამო. 1980 წელს უარი განაცხადა მორიგ არჩევნებში მონაწილეობაზე, რათა თავისი სამეცნიერო ნაშრომები დაესრულებინა. ვაჟი — მწერალი, ქალიშვილი — საბავშვო წიგნების ავტორი და ილუსტრატორი. კრისტიან ელდიაურნი
აუსგეირ აუსგეირსონი

აუსგეირ აუსგეირსონი (ისლ. Ásgeir Ásgeirsson; დ. 13 მაისი, 1894 — გ. 15 სექტემბერი, 1972) — ისლანდიელი პოლიტიკოსი, 1932—1934 წლებში ისლანდიის პრემიერ-მინისტრი, 1952—1968 წლებში ისლანდიის მეორე პრეზიდენტი. დაიბადა 1894 წლის 13 მაისს. 1915 წელს ფრიადზე დაამთავრა ისლანდიის უნივერსიტეტის თეოლოგიის ფაკულტეტი რეიკიავიკში, მაგრამ, მეტისმეტად ახალგაზრდა ასაკის გამო პასტორი ვერ გახდა. 1917 წელს ისლანდიის ეპისკოპოსის ქალიშვილზე - დორა ტორჰალსდოტირზე დაიწერა ჯვარი. დორას ძმა ტრიგვი ტორჰალსსონი 1927—1932 ისლანდიის პრემიერ-მინისტრის პოსტს იკავებდა. 1923-1952 წლებში ალთინგის დეპუტატია „პროგრესული პარტიიდან“, რომლის თავმჯდომარეც 1932-33 წლებში თვითონვე იყო. 1931-34 წლებში ფინანსთა მინისტრია, 1932-34 წლებში კი სოციალ-დემოკრატებისა და პროგრესისტების კოალიციური მთავრობის პრემიერ-მინისტრია. 1952 წლის 25 იანვარს ისლანდიის პირველი პრეზიდენტის სვეინ ბიერნსსონის გარდაცვალების შემდეგ, იმავე წლის 1 აგვისტოდან ქვეყნის პრეზიდენტია. ხელახლა იქნა არჩეული 1956, 1960 და 1964 წწ. სამივეჯერ ავტომატურად გახდა პრეზიდენტი სხვა კანდიდატების არარსებობის გამო. მეოთხე ვადის დაწყებიდან მოკლე ხანშივე მისი მეუღლე ლეიკემიით გარდაიცვალა. აუსგეირსსონმა მიიღო გადაწყვეტილება მეხუთეჯერ აღარ ეყარა კენჭი. 1968 წლის არჩევნებზე ის საპრეზიდენტო კანდიდატ გუნარ ტროდსსონს უწევდა მხარდაჭერას, რომელმაც თავის სიძე კრისტიან ელდიაურნთან წააგო არჩევნები. აუსგეირ აუსგეირსონი
სვეინ ბიერნსონი

სვეინ ბიერნსონი (ისლ. Sveinn Björnsson; დ. 27 თებერვალი, 1881 — გ. 25 იანვარი, 1952) — დამოუკიდებელი ისლანდიის პირველი პრეზიდენტი. დაიბადა 1881 წლის 27 იანვარს კოპენჰაგენში. 1912 წელს რეიკიავიკის საქალაქო საბჭოს წევრი გახდა. 1914-1916 წლებში და 1920 წელს ისლანდიის პარლამენტ - ალთინგის წევრი იყო. ისლანდიის მიერ 1918 წელს ავტონომიის მოპოვების შემდეგ რეიკიავიკის საქალაქო საბჭოს პრეზიდენტი გახდა (1920 წლამდე). იმავე წლებში ხელმძღვანელი პოსტები ეკავა ისლანდიის სხვადასხვა კომპანიასა და საბანკო დაწესებულებებში. 1920-24 და 1926-40 წლებში ისლანდიის დესპანია დანიაში - ისლანდიის რეგენტი. 1944 წლის 25 მაისს ისლანდიაში დანიისგან დამოუკიდებლობის რეფერენდუმი ჩატარდა. რეფერენდუმზე დადებითი პასუხი იქნა მიღებული და 1944 წლის 17 ივლისს ალთინგმა იგი ისლანდიის პირველ პრეზიდენტად აირჩია 1 წლის ვადით. 1945 წელს ხელახლა აირჩიეს საერთო-სახალხო კენჭისყრით, 1949 წელს კი კიდევ ერთხელ გახდა პრეზიდენტი. გარდაიცვალა 1952 წლის 25 იანვარს მორიგი საპრეზიდენტო ვადის დროს. მისი გარდაცვალების შემდეგ ქვეყანას ტრიუმვირატი მართავდა ალთინგის თავმჯდომარის, ისლანდიის პრემიერ-მინისტრისა და უმაღლესი სასამართლოს მთავარი მოსამართლის შემადგენლობით ახალი პრეზიდენტის არჩევამდე.
კაიროს მეტროპოლიტენი

კაიროს მეტროპოლიტენი — მეტროპოლიტენის სისტემა ეგვიპტეში. 2014 წლისთვის შედგება 3 ხაზისაგან. მეტროს პროექტი ხელისუფლების წარმომადგენლებს ეკუთვნით, რომლებიც გვირაბებზე არიან პასუხისმგებელნი. ხაზი 1 (წითელი) გაიხსნა 1987 წ.-ს. მას შემდეგ, რაც შეურთდა 2, უკვე არსებული, მიწაზე მოსიარულე ტიპის ხაზი დიდ მიწისქვეშა რეგიონს, განლაგებულს ქალაქის ცენტრქვეშ. ხაზთა სიგრძეა 43,5 კმ., საიდანაც მხოლოდ 3-ია მიწისქვეშ. მგზავრთა რაოდენობა შეადგენს 60 000 ადამიანს სთ.-ში. ხაზის მშენებლობა მოხდა 3 ეტაპად: პირველი: (Helwan / Ramsis field): 29 კმ., რეგიონის გახსნა, 27 სექტემბერი 1987 წ.. მეორე: (Ramsis field / El-Marg): 14 კმ., გახსნა, 5 აპრილი 1989 წ.. მესამე: ხაზის გაგრძელება ჩრ.-ით 1: 1.3 კმ.,გახსნა, 1999 წ.-ის მაისი. კაიროს მეტრო საგრძნობლად გაფართოვდა 90-იან წლებში, როდესაც დასრულდა 2 (ყვითელი) ხაზის მშენებლობა, მიმავალი შობრიდან კაიროს უნივერსიტეტამდე. მისი სიგრძეა 19 კმ. 18 სადგურზე. მე-2 ხაზი გაიხსნა 4 ეტაპად, 1996-2000 წ.წ.-ში: პირველი: (შობრა / რამზესის ველი): 8 კმ., რეგიონი გაიხსნა 1996 წ.-ს. მეორე: (რამზესის ველი / ალ-ტახრერი): 3 კმ., გაიხსნა 1997წ.. მესამე: (ალ-ტახრერი/ კაიროს უნივერსიტეტი): 5.5 კმ., გაიხსნა 1999 წ.. მეოთხე: (კაიროს უნივერსიტეტი/ალ-ომარნია გიზაში): 2.7 კმ., გაიხსნა 2000 წ.. მეტროპოლიტენების სია Cairo Metro დაარქივებული 2019-12-19 საიტზე Wayback Machine. Some hi-res pictures from inside the Cairo Metro დაარქივებული 2008-12-11 საიტზე Wayback Machine.
სანჩო IV

სანჩო IV კასტილიელი (ესპ. Sancho IV de Castilla) ან სანჩო IV გამბედავი (ესპ. Sancho IV el Bravo; დ. 12 მაისი. 1258 — გ. 25 აპრილი. 1295, ტოლედო) — კასტილიისა და ლეონის მეფე 1284 წლიდან, ალფონსო X კასტილიელისა და ვიოლანტა არაგონელის შვილი. 1282 წელს დაქორწინდა მარია დე მოლინაზე, რომელთანაც შეეძინა 7 შვილი: იზაბელა (დ. 1283— გ. 1328) — ხაიმე II-ის ცოლი, არაგონის მეფე. ფერდინანდ IV (დ. 6 დეკემბერი, 1285 — გ.7 სექტემბერი 1312) — სანჩო IV-ის მემკვიდრე. ალფონსო (დ. 1286 — გ. 1291) ენრიკე (დ. 1288 — გ. 1299) პედრო (დ. 1290 — გ. 1319) — არაგონის მეფის, ხაიმე II-ის შვილის მარია არაგონელის ქმარი. ფელიპე (დ. 1292 — გ. 1327) ბეატრისი (დ. 1293 — გ. 1359) — აფონსუ IV-ის, პორტუგალიის მეფის ცოლი. Lecturas históricas españolas, Claudio Sánchez Albornoz & Aurelio Viñas, Madrid (1981). ISBN 84-321-2086-3. C.E.D.R.E. (Cercle d'Etudes des Dynasties Royales Européennes) Larousse encyclopédique en couleurs, France Loisirs (1979). Les Rois qui ont fait la France Philippe le Bel, Georges Bordonove, Edit.Pygamlion (1985)
სივასი

სივასი — ქალაქი თურქეთის ცენტრალურ ნაწილში, სივასის პროვინციის ადმინისტრაციული ცენტრი. 296,402 მაცხოვრებლით (2007). ქალაქს გააჩნია რკინიგზის სადგური, საავტომობილო გზების კვანძი, მანქანათსაშენი, ლითონდასამუშავებელი, ცემენტის, ხის დასამუშავებელი, კვებისა და საფეიქრო მრეწველობა. სივასის ძველი სახელებია: კაბირა, დიოსპოლისი, სებასტია. IV საუკუნის დასასრულიდან XI საუკუნის მეორე ნახევრამბე ბიზანტიის შემადგენლობაში იყო. XI საუკუნის დასასრულიდან ემორჩილებოდა სელჩუკებს, XIV საუკუნეში შევიდა ოსმალეთის იმპერიაში. ქემალისტური რევოლუციის დროს, 1919 წლის სექტემბერში, სივასში მოიწვიეს ეროვნულ-ბურჟუაზიული ორგანიზაციების კონგრესი, რომელმაც აირჩია წარმომადგენლობიოთი კომიტეტი — (1920 წლის აპრილამდე) რევოლუციური თურქეთის დროებითი მთავრობა.
ანდერს ფოგ რასმუსენი

ანდერს ფოგ რასმუსენი (დან. Anders Fogh Rasmussen; დ. 26 იანვარი 1953) — დანიელი პოლიტიკოსი. დანიის პრემიერ-მინისტრი (2001-2009 წწ.). „კარიკატურების სკანდალის“ ერთ-ერთი პერსონაჟი. დაიბადა ფერმერის ოჯახში, პოლიტიკური კარიერა დაიწყო 17 წლისამ, როდესაც დააარსა ქალაქ ვიბორგის ახალგაზრდა ლიბერალთა გაერთიანება და უკვე სამ წელიწადში შევიდა ლიბერალური პარტიის ცენტრალური საბჭოს შემადგენლობაში. ეკონომიკური განათლება მიიღო ორჰუსის უნივერსიტეტში. 1984 წლიდან პარლამენტის ფრაქცია ლიბერალების ერთ-ერთი ხელმძღვანელი. 1985 წლიდან ლიბერალური პარტიის ვიცე-თავმჯდომარე. 1987-1992 დანიის გადასახადების მინისტრი. 1998-2009 დანიის ლიბერალური პარტიის ლიდერი. 2001-2009 წლიდან დანიის პრემიერ-მინისტრი. 2009-2014 წლებში ნატოს გენერალური მდივანი. ბიოგრაფია დაარქივებული 2009-04-08 საიტზე Wayback Machine.
ლიმის მეტროპოლიტენი

ლიმას მეტროპოლიტენი — მეტროპოლიტენის სისტემა პერუს დედაქალაქ ლიმაში. გაიხსნა 2003 წ.-ის 18 იანვარს და მოიცავდა 6 სადგურს. ხაზთა სიგრძეა — 10 კმ. იყო. ამჟამად მეტრო 16 სადგურს მოიცავს და მისი სიგრძე 21.48 კმ-ია. მეტროპოლიტენების სია ვიკისაწყობში არის გვერდი თემაზე: Lima Metro (Spanish) Tren Urbano de Lima დაარქივებული 2008-04-19 საიტზე Wayback Machine. (Spanish) Agencia de Promoción de la Inversión Privada (Spanish) El Metro de Lima[მკვდარი ბმული] (unofficial website) (Spanish) Consorcio Tren Eléctrico de Lima - Odebrecht y Graña y Montero დაარქივებული 2011-07-21 საიტზე Wayback Machine. Urban Rail - Lima Metro
Slaughterhouse on the Prairie

Slaughterhouse on the Prairie — Buckethead-ის რიგით 25-ე სტუდიური ალბომი. მასში შესულია სიმღერები LeBron და LeBron's Hammer რომელიც მან მიუძღვნა ცნობილ ამერიკელ კალათბურთელს ლებრონ ჯეიმზს 24 წლის იუბილესთან დაკავშირებით. თავიდან ამ ალბომის ჩამოტვირთვა უფასო იყო Buckethead-ის ოფიციალური საიტიდან. გარდა ამისა ალბომში შესულია სიმღერა Iceman რომელიც ასევე ცნობილ კალათბურთელს ჯორჯ გერვინს ეძღვნება. Buckethead - გიტარა დენ მონტი - პროდიუსერი, ბასი და მენეჯერი. ბრაიან ტეისი - ალბომის გარეკანის დიზაინი ↑ TDRS music Store. Travisdickersonmusic.com. დაარქივებულია ორიგინალიდან — 2012-03-01. ციტირების თარიღი: 2012-03-09.
სანტიაგოს მეტროპოლიტენი

სანტიაგოს მეტროპოლიტენი (ესპ. Metro de Santiago) — მეტროპოლიტენის სისტემა ჩილეს დედაქალაქ სანტიაგოში. გაიხსნა 1975 წლის 15 სექტემბერს. მოიცავს 107 სადგურს. ხაზთა სიგრძე შეადგენს 84,4 კმ.-ს. მეტროპოლიტენების სია
შვედეთის გერბი

შვედეთის გერბი ოფიციალურად ორი ვარიანტით არის წარმოდგენილი — დიდი (stora riksvapnet) და მცირე (lilla riksvapnet). ფარი ოთხ ნაწილად არის გაყოფილი. პირველ და მეოთხე (ზედა მარცხენა და ქვედა მარჯვენა) ველზე სამ-სამი შვედური სამეფო გვირგვინია წარმოდგენილი. მეორე და მესამე (ზედა მარჯვენა და ქვედა მარცხენა) ველზე წარმოდგენილია ფოლკუნგების დინასტიის ტრადიციული ვეფხვი. მცირე ფარი შუაშია — ბერნადოდტების დინასტიის გერბი. ფარს ორი ლომი იკავებს; ლომებს გაორებული კუდები აქვთ, თავზე კი შვედური სამეფო გვირგვინი ადგიათ. დინგები ფარიდან მოცილებული აქვთ. ლომი ასწლეულების მანძილზე შვედური ჰერალდიკის მნიშვნელოვანი ელემენტი იყო და განსაკუთრებით სახელმწიფო გერბისა. ფარი შეიძლება სამეფო ორდენებით იყოს მორთული. დიდ გერბს ყოველთვის სერაფიმების ორდენით რთავენ ხოლმე, რაც შვედეთის უმაღლეს სახელმწიფო ჯილდოს წარმოადგენს. განსხვავებით მცირე გერბისგან, რომელსაც შეიძლება მხოლოდ სერაფიმების ორდენი ერტყას, დიდ გერბს შეუძლია ოთხივე ან ამ ოთხიდან რომელიმე გერბი ამშვენებდეს. მეტწილად ყველა გამოიყენება ხოლმე — ჩრდილოეთის ვარსკვლავისა, ვაზისა და ხმლისა. კარლ XIII ორდენი ასევე შეიძლება მოსავდეს ფარს. ორდენები შემდეგი წესის მიხედვით ლაგდება — (ნაკლებმნიშვნელოვანი უფრო მნიშვნელოვნის წინ): კარლ XIII-ის, ვასას, პოლარული ვარსკვლავის, სვორდისა და სერაფიმის. მცირე გერბი ცისფერი ფარით არის წარმოდგენილი და სამეფო გვირგვინით დამშვენებული, რომელზეც სამი გვირგვინია გამოსახული (ორი ერთის ზემოთ). ფარს შეიძლება სერაფიმის ორდენის ლენტი ერტყას. მცირე გერბს როგორც წესი შვედეთის მთავრობა და მისი სამსახურები იყენებენ. გერბს, ჰერალდიკის კოლეგიის ნებართვით, შეიძლება სამსახურებრივი მოღვაწეობის აღმნიშვნელი ჰქონდეს თანდართული. გერბი ყველა პოლიციურ მუნდირზეა ამოქარგული. გამოსახულების „ორი გვირგვინის ერთის ზემოთ“ ნებისმიერი გამოყენება, როგორც მცირე გერბზე, რეგულირდება შვედეთის კანონით. გერბის კომერციული მიზნებით გამოყენება აკრძალულია. Stora riksvapnet Lilla riksvapnet Kunglig krona
ნიჟნი-ნოვგოროდის მეტროპოლიტენი

ნიჟნი-ნოვგოროდის მეტროპოლიტენი (რუს. Нижегоро́дский метрополите́н) — მეტროპოლიტენის სისტემა ნიჟნი-ნოვგოროდში, სიდიდით მე-3 რუსეთში და მე-10 ყოფილ საბჭოთა კავშირში. ფუნქციონირებს 15 სადგური (2018 წ.-ის მონაცემებით). ხაზთა სიგრძეა 21,6 კმ.. ყოველდღიურად მგზავრობს 271 890 ადამიანი.